**ΟΡΓΑΝΟ ΔΙΕΞΑΓΩΓΗΣ ΕΚΛΟΓΩΝ (Ο.Δ.Ε.)**

ΓΙΑ ΤΗΝ ΑΝΑΔΕΙΞΗ ΕΚΠΡΟΣΩΠΟΥ Ε.ΔΙ.Π. ΚΑΙ ΤΟΥ ΑΝΑΠΛΗΡΩΤΗ ΤΟΥ

ΣΤΗ ΣΥΝΕΛΕΥΣΗ ΤΟΥ ΤΜΗΜΑΤΟΣ ΨΗΦΙΑΚΩΝ ΣΥΣΤΗΜΑΤΩΝ

ΤΗΣ ΣΧΟΛΗΣ ΤΕΧΝΟΛΟΓΙΑΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ

**Λάρισα, 14-06-2023 Αρ. Πρωτ. Ε.Ε: - 2 -**

Στη Λάρισα, σήμερα ημέρα **Τετάρτη, 14 Ιουνίου** και ώρα **11:10 π.μ.**,το Όργανο Διενέργειας Εκλογών (Ο.Δ.Ε.), για την ανάδειξη εκπροσώπου Ε.ΔΙ.Π. και του αναπληρωτή του στη Συνέλευση του Τμήματος Ψηφιακών Συστημάτων της Σχολής Τεχνολογίας του Πανεπιστημίου Θεσσαλίας, αποτελούμενη από:

1. Κουμπογιάννη Στέλιο, μέλος Ε.ΔΙ.Π. του Τμήματος Ψηφιακών Συστημάτων του Πανεπιστημίου Θεσσαλίας.

**μετά τη διαδικασία της ηλεκτρονικής ψηφοφορίας** μέσω του συστήματος “Ψηφιακή Κάλπη ΖΕΥΣ», συνέταξε το παρόν πρακτικό.

Η ηλεκτρονική ψηφοφορία για την ανάδειξη εκπροσώπου Ε.ΔΙ.Π. και του αναπληρωτή του στη Συνέλευση του Τμήματος Ψηφιακών Συστημάτων της Σχολής Τεχνολογίας του Πανεπιστημίου Θεσσαλίας, διεξήχθη ομαλά, σύμφωνα με:

1. Την με αρ. 5204/11-11-2021 (Β΄5244) Απόφαση του Υπουργού Επικρατείας «Λειτουργία Ψηφιακής κάλπης «ΖΕΥΣ»
2. Την με αρ. πρωτ. 147084/Ζ1/16-11-2021 (Β΄5364) Κ.Υ.Α «Καθορισμός του τρόπου διεξαγωγής της ηλεκτρονικής ψηφοφορίας των εκλογικών διαδικασιών των οργάνων των Α.Ε.Ι.-Ρύθμιση των τεχνικών ή οργανωτικών μέτρων σχετικά με τη διεξαγωγή της διαδικασίας και την προστασία των δεδομένων προσωπικού χαρακτήρα».
3. Την με αρ. πρωτ. 123024/Ζ1/6.2.2022 (Β΄5220) Κ.Υ.Α. *«Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανώτατων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών στα συλλογικά όργανα των Α.Ε.Ι.»* και ειδικότερα τα οριζόμενα του άρθρου 7 (ΚΕΦ. Β΄) *«Διαδικασία εκλογής εκπροσώπων λοιπών κατηγοριών διδακτικού προσωπικού».*
4. Την με αρ. πρωτ. 152/24.04.2023 (ΑΔΑ:Ψ6Ν8469Β7Ξ-ΘΕΔ) Προκήρυξη εκλογών *για την ανάδειξη εκπροσώπου των μελών Εργαστηριακού Διδακτικού Προσωπικού (Ε.ΔΙ.Π.) και του αναπληρωτή του στην Συνέλευση του Τμήματος Ψηφιακών Συστημάτων.*
5. Τις με αρ. πρωτ. 186/23.5.2023 και 188/24.5.2023 υποψηφιότητες που υποβλήθηκαν ηλεκτρονικά από τα μέλη ΕΔΙΠ του ΤΨΣ: Κουτσονικόλα Βασιλική και Λαίτσου Ελένη αντίστοιχα.
6. Την με αρ. πρωτ. 198/31.5.2023 (ΑΔΑ: ΨΦΝΧ469Β7Ξ-7ΘΛ) Απόφαση του Προέδρου του ΤΨΣ με θέμα *«Ορισμός Ο.Δ.Ε. για τη διεξαγωγή των εκλογών ανάδειξης εκπροσώπου μελών Ε.ΔΙ.Π. στη Συνέλευση του Τμήματος Ψηφιακών Συστημάτων της Σχολής Τεχνολογίας του Πανεπιστημίου Θεσσαλίας».*
7. Το αρ. 1/02.06.2023 πρακτικό του Ο.Δ.Ε αναφορικά με την ανακήρυξη των υποψηφίων:
* Κουτσονικόλα Βασιλικής, μέλοςυ Ε.ΔΙ.Π. του Τμήματος Ψηφιακών Συστημάτων της Σχολής Τεχνολογίας του Πανεπιστημίου Θεσσαλίας,
* Λαίτσου Ελένης, μέλους Ε.ΔΙ.Π. του Τμήματος Ψηφιακών Συστημάτων της Σχολής Τεχνολογίας του Πανεπιστημίου Θεσσαλίας,

Το Όργανο Διενέργειας Εκλογών (Ο.Δ.Ε.) κήρυξε την έναρξη της διαδικασίας της ηλεκτρονικής ψηφοφορίας στις 09:00.

Στις 11:00, προγραμματισμένη ώρα λήξης, αφού διαπιστώθηκε ότι η εκτέλεση της εκλογικής διαδικασίας εξελίχθηκε ομαλά, και το σύστημα «ΨΗΦΙΑΚΗ ΚΑΛΠΗ ΖΕΥΣ» έπαψε να δέχεται και να καταχωρίζει ψήφους, το Όργανο Διενέργειας Εκλογών (Ο.Δ.Ε.) κήρυξε τη λήξη της ψηφοφορίας.

Αμέσως μετά τη λήξη της ψηφοφορίας, το μέλος του Ο.Δ.Ε. εισήγαγε το απαραίτητο ατομικό Κρυπτογραφικό Κλειδί Ψηφοφορίας προκειμένου το σύστημα «ΨΗΦΙΑΚΗ ΚΑΛΠΗ ΖΕΥΣ» να προβεί στην εξαγωγή των αποτελεσμάτων.

Το Ο.Δ.Ε. παρακολουθώντας την κανονική λειτουργία του συστήματος, διαπιστώνει και αποφαίνεται τα παρακάτω:

Ο συνολικός αριθμός των εγγεγραμμένων στους εκλογικούς καταλόγους εκλογέων σύμφωνα με το υπ’ αριθ. 10153/23/ΓΠ1/02-05-2023 έγγραφο του Τμήματος Προσωπικού (Λάρισα) του Πανεπιστημίου Θεσσαλίας, ήταν:

**Τρία (3) μέλη Ε.ΔΙ.Π.** του Τμήματος Ψηφιακών Συστημάτων της Σχολής Τεχνολογίας του Πανεπιστημίου Θεσσαλίας.

**ΑΠΟΤΕΛΕΣΜΑΤΑ ΚΑΤΑΜΕΤΡΗΣΗΣ ΨΗΦΩΝ**

* Αριθμός ψηφισάντων : **τρία (3) μέλη** Ε.ΔΙ.Π.
* Αριθμός έγκυρων ψήφων: **τρεις (3)**
* Αριθμός λευκών ψηφοδελτίων: **μηδέν (0)**

**Έλαβαν:**

Κουτσονικόλα Βασιλική: μία (1) ψήφο

Λαϊτσου Ελένη: δύο (2) ψήφους

Δεν κατατέθηκε καμία ένσταση.

**ΕΚΛΟΓΗ**

Σύμφωνα με τα ανωτέρω αποτελέσματα **ως εκπρόσωπος** των μελών Ε.ΔΙ.Π στη Συνέλευση του Τμήματος Ψηφιακών Συστημάτων **εκλέγεται η κα Λαίτσου Ελένη με αναπληρώτρια την κα Κουτσονικόλα Βασιλική.**

Η θητεία είναι ετήσια από 01.09.2023 έως 31.08.2024.

Το πρακτικό καταμέτρησης ψήφων και εκλογής καθώς και το λοιπό εκλογικό υλικό θα υποβληθούν στον Πρόεδρο του Τμήματος Ψηφιακών Συστημάτων προκειμένου να φυλαχθούν στο αρχείο της Τμήματος.

Σε πίστωση των παραπάνω συντάχθηκε το παρόν πρακτικό, αναγνώστηκε και υπογράφηκε από το Όργανο Διενέργειας Εκλογών (Ο.Δ.Ε.).

**Ο.Δ.Ε.**

**Κουμπογιάννης Στέλιος**

**Μέλος Ε.ΔΙ.Π. του ΤΨΣ**